Klaudia

Klaudia on suomalainen naisen etunimi, joka on tunnettu etenkin ortodoksisen väestön keskuudessa. Klaudia ja sen kansainvälinen nimimuoto Claudia pohjautuvat roomalaiseen Claudius-sukunimeen. Claudia on sen naispuolinen vastine ja tarkoittaa kyseiseen ylimyssukuun kuuluvaa naista.

Raamatun mukaan Paavalilla oli työtoverina Claudia. Katolinen kirkko viettää tämän muistopäivää 7. elokuuta.  Suomen ortodoksiseen kalenteriin on puolestaan merkitty 300-luvun alussa eläneen marttyyrineito Klaudian muistopäivä. Se on 18. toukokuuta, ja sama päivä on osoitettu myös Klaudian ortodoksiseksi nimipäiväksi. 

Digi- ja väestötietoviraston tietojen mukaan Klaudia-nimen on saanut Suomessa 1900-luvun alusta vuoden 2019 loppuun mennessä tasan 1 100 ja Claudia-nimen 1269 naista. Nimi on ollut käytössä jo 1800-luvulla, ja suosituimmillaan se on ollut 1900-luvun alkupuolella. Klaudiat yleistyivät taas 1990-luvulla, kun vanhat nimet tulivat muotiin. Vuodesta 2020 lähtien Claudian nimipäivä on suomenruotsalaisen kalenterin mukaan 7. heinäkuuta.
  
Venäjällä Klaudia-nimestä käytetään asuja Klavdija ja Klava. Gladys on puolestaan Claudian iiriläis-walesilainen muunnos.

Tunnettuja Klaudia-, Claudia- ja Klavdija-nimisiä henkilöitä

Antiikin henkilöitä 
 Claudia Antonia, Rooman keisari Claudiuksen tytär
 Claudia Marcella Major, Octavian tytär, keisari Augustuksen sisarentytär
 Claudia Marcella Minor, Octavian tytär, keisari Augustuksen sisarentytär
 Claudia Octavia, Rooman keisari Claudiuksen tytär, Neron puoliso
 Claudia Procula, perimätiedon mukaan Pontius Pilatuksen vaimo

Nykyajan henkilöitä 
 Claudia Adkins, venäläinen pornonäyttelijä
 Claudia Bassols, espanjalainen näyttelijä
 Claudia Belderbos, alankomaalainen soutaja
 Claudia Beni, kroatialainen poplaulaja
 Claudia Black, australialainen näyttelijä
 Claudia Blasberg, saksalainen soutaja
 Klavdija Bojarskih, neuvostoliittolainen maastohiihtäjä ja olympiavoittaja
 Claudia Cardinale, tunisialais-italialainen näyttelijä
 Claudia Christian, yhdysvaltalainen näyttelijä
 Claudia Christiane Endler, chileläinen jalkapallomaalivahti
 Claudia Eve, suomalainen selvänäkijä
 Claudia Faniello, maltalainen laulaja
 Kati-Claudia Fofonoff, koltansaamelainen kirjailija
 Claudia Franco, espanjalainen uimari
 Claudia Goldin, yhdysvaltalainen taloustieteilijä ja professori 
 Claudia Liliana González, kolumbialainen näyttelijä
 Claudia Heill, itävaltalainen judoka
 Klaudia Jans-Ignacik, puolalainen tennispelaaja
 Claudia Jennings, yhdysvaltalainen valokuvamalli ja näyttelijä
  Claudia Alta ”Lady Bird” Johnson,  Yhdysvaltain presidentin Lyndon B. Johnsonin puoliso
 Claudia Jung, saksalainen iskelmälaulaja ja poliitikko
 Claudia Karvan, australialainen näyttelijä
 Claudia Kim, oik. Kim Soo-hyun, eteläkorealainen näyttelijä ja malli
 Claudia Kolb, yhdysvaltalainen uimari ja olympiavoittaja
 Claudia Leistner, saksalainen taitoluistelija
 Claudia Letizia, italialainen malli, juontaja ja näyttelijä
 Claudia Llosa, perulainen elokuvantekijä
 Claudia Losch, saksalainen kuulantyöntäjä ja olympiavoittaja
 Klavdija Majutšaja, neuvostoliittolainen yleisurheilija
 Claudia Meza, Snow Tha Product, yhdysvaltalainen rap-artisti ja näyttelijä
 Claudia Mo, hongkongilainen toimittaja ja poliitikko
 Claudia Muzio, italialainen oopperalaulaja
 Claudia Müller, saksalainen jalkapalloilija
 Claudia Nahum, Baby K, italialainen laulaja ja lauluntekijä
 Claudia Nystad, saksalainen maastohiihtäjä
 Claudia Pasini, italialainen miekkailija
 Claudia Pechstein, saksalainen pikaluistelija
 Klavdija Plotnikova, viimeinen kamassia äidinkielenään puhunut ihminen
 Claudia Poll, costaricalainen uimari ja olympiavoittaja
 Claudia Presăcan, romanialainen telinevoimistelija ja olympiavoittaja
 Claudia Rankine, yhdysvaltalainen runoilija
 Claudia Riegler,  uusiseelantilainen alppihiihtäjä
 Claudia Roth, saksalainen poliitikko
 Claudia Emmanuela Santoso, indonesialainen laulaja
 Claudia Schiffer, saksalainen malli ja näyttelijä
 Claudia Soto, chileläinen jalkapalloilija
 Claudia Testoni, italialainen aitajuoksija
 Klavdija Totšenova, neuvostoliittolainen kuulantyöntäjä ja olympiamitalisti
 Claudia Wells, yhdysvaltalainen näyttelijä

Kuvitteellisia Claudioita 
 Claudia Blaisdel, hahmo 1980-luvun Dynastia-televisiosarjassa ja sen uudemmassa versiossa
 Claudia Brown, hahmo televisiosarjassa Uhka menneisyydestä
 Claudia Jean ”C. J.” Cregg, hahmo draamasarjassa West Wing
 Claudia Joy Holden, hahmo draamasarjassa Kasarmin naiset

Lähteet 

Etunimet